section_heading: Djetinjstvo i mladost
paragraph_text: Rođen je 8. siječnja 1918., u mjestu Premantura, pokraj Pule, tada u sastavu Austro - Ugarske Monarhije. Nakon završetka Prvoga svjetskog rata, taj se kraj našao pod okupacijom talijanskih vojnih jedinica, jer je Kraljevina Italija silom tražila ispunjenje odredbi tajnog Londonskog ugovora iz 1915., prema kojemu su Savezničke i udružene sile Italiji obećale teritorijalne promjene na istočnoj obali Jadrana. Uslijed fašističkog terora, Mišković zajedno s obitelji, 1921., napušta Istru, te odlaze u Kraljevinu SHS, gdje ih vlasti kao istarske izbjeglice prvo nastanjuju u Zagrebu, da bi se potom 1922., trajno nastanili u Slavonskom Brodu.